Document ID: 31976R1526

ΚΑΝΟΝΙΣΜΟΣ αριθ. 1526/76 ΤΟΥ ΣΥΜΒΟΥΛΙΟΥ της 24ης Ιουνίου 1976 περί εισαγωγής πιτύρων, βητών και άλλων υπολειμμάτων του κοσκινίσματος, της αλέσεως και άλλων επεξεργασιών των σπόρων σιτηρών καταγωγής Μαρόκου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 113,
την πρόταση της Επιτροπής,
τη γνώμη της Συνελεύσεως (1),
Εκτιμώντας:
ότι η συμφωνία συνεργασίας μεταξύ της Ευρωπαϊκής Οικονομικής Κοινότητος και του Μαρόκου, καθώς και η προσωρινή συμφωνία (2) που προορίζεται να επιτρέπει την εκ των προτέρων εφαρμογή ορισμένων διατάξεων της συμφωνίας συνεργασίας, που υπεγράφησαν στις 27 Απριλίου 1976-
ότι το άρθρο 23 της συμφωνίας συνεργασίας και το άρθρο 16 της προσωρινής συμφωνίας προβλέπουν ότι, υπό τον όρο ότι το Μαρόκο εφαρμόζει ειδικό φόρο κατά την εξαγωγή πιτύρων, βητών και άλλων υπολειμμάτων του κοσκινίσματος, της αλέσεως και άλλων επεξεργασιών των σπόρων σιτηρών εκτός του αραβοσίτου και της όρυζας, της διακρίσεως 23.02 Α ΙΙ του Κοινού Δασμολογίου, το μεταβλητό στοιχείο της εισφοράς κατά την εισαγωγή πρέπει να μειούται κατά ένα ποσό ίσο με το 60% του μέσου όρου των μεταβλητών στοιχείων των εισφορών που εφαρμόζονται για το εν λόγω προϊόν, κατά τη διάρκεια των τριών μηνών που προηγούνται του μηνός που έχει καθορισθεί το ποσό αυτό και δεν πρέπει να εισπράττεται το σταθερό στοιχείο-
ότι ο ειδικός αυτός φόρος κατά την εξαγωγή πρέπει να επιρρίπτεται στην τιμή των προϊόντων που εισάγονται στην Κοινότητα-
ότι, προς εξασφάλιση της ορθής εφαρμογής των συμφωνιών αυτών, πρέπει να υιοθετηθούν μέτρα δυνάμει των οποίων ο εισαγωγέας θα υποχρεούται, κατά την εισαγωγή πιτύρων, βητών και άλλων υπολειμμάτων, να παρέχει την απόδειξη ότι εισπράχθηκε από το Μαρόκο ο ειδικός φόρος κατά την εξαγωγή-
ότι, σύμφωνα ιδίως με τη συμφωνία υπό μορφή ανταλλαγής επιστολών περί του άρθρου 23 της συμφωνίας συνεργασίας και του άρθρου 16 της προσωρινής συμφωνίας μεταξύ της Ευρωπαϊκής Οικονομικής Κοινότητος και του Βασιλείου του Μαρόκου περί εισαγωγής στην Κοινότητα πιτύρων και βητών καταγωγής Μαρόκου (3), πρέπει να προβλεφθούν οι λεπτομέρειες εφαρμογής των συμφωνιών αυτών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μεταβλητό στοιχείο της εισφοράς που εφαρμόζεται κατά την εισαγωγή στην Κοινότητα πιτύρων, βητών και άλλων υπολειμμάτων του κοσκινίσματος, της αλέσεως και άλλων επεξεργασιών των σπόρων σιτηρών, πλην του αραβοσίτου και της όρυζας, της διακρίσεως 23.02 Α II του Κοινού Δασμολογίου, καταγωγής Μαρόκου, είναι η εισφορά που υπολογίζεται σύμφωνα με το άρθρο 2 του κανονισμού (ΕΟΚ) αριθ. 2744/75 του Συμβουλίου της 29ηςΟκτωβρίου 1975 περί του καθεστώτος εισαγωγής και εξαγωγής των μεταποιημένων προϊόντων με βάση τα σιτηρά και την όρυζα (4), μειωμένη κατά ποσό ίσο με το 60% του μέσου όρου των μεταβλητών στοιχείων των εισφορών, που εφαρμόζονται στο εν λόγω προϊόν κατά τη διάρκεια των τριών προηγουμένων μηνών του μηνός για τον οποίο καθορίζεται το ποσό αυτό.
Άρθρο 2
Το άρθρο 1 εφαρμόζεται σ' όλες τις εισαγωγές για τις οποίες ο εισαγωγέας δύναται να προσκομίσει την απόδειξη ότι εισπράχθηκε από το Μαρόκο ο ειδικός φόρος κατά την εξαγωγή σύμφωνα με το άρθρο 23 της συμφωνίας συνεργασίας και το άρθρο 16 της προσωρινής συμφωνίας.
Άρθρο 3
Οι λεπτομέρειες του παρόντος κανονισμού που αφορούν ιδίως τον καθορισμό του ποσού κατά το οποίο πρέπει να μειούται η εισφορά θεσπίζονται σύμφωνα με τη διαδικασία που προβλέπεται στο άρθρο 26 του κανονισμού αριθ. 359/67/ΕΟΚ.
Άρθρο 4
Δεν εισπράττεται σταθερό στοιχείο της εισφοράς που εφαρμόζεται στην Κοινότητα κατά τις εισαγωγές πιτύρων, βητών και άλλων υπολειμμάτων του κοσκινίσματος, της αλέσεως και άλλων επεξεργασιών των σπόρων σιτηρών, εκτός του αραβοσίτου και της όρυζας, της διακρίσεως 23.02 Α II του Κοινού Δασμολογίου, καταγωγής Μαρόκου.
Άρθρο 5
Ο παρών κανονισμός αρχίζει να ισχύει την ημέρα ενάρξεως ισχύος της συμφωνίας υπό μορφή ανταλλαγής επιστολών περί του άρθρου 23 της συμφωνίας συνεργασίας και του άρθρου 16 της προσωρινής συμφωνίας μεταξύ της Ευρωπαϊκής Οικονομικής Κοινότητος και του Βασιλείου του Μαρόκου και περί εισαγωγής στην Κοινότητα πιτύρων και βητών καταγωγής Μαρόκου.
Ο παρών κανονισμός είναι υποχρεωτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 24 Ιουνίου 1976.

Labels: 2
17
3
18
15